为下列古文添加标点：
嗟尔庶士胡宁自弃或我之将卒逃彼逆朝无问贵贱皆从荡涤善求多福无贻后悔玺书所至咸使闻知自是齐之将帅降者相继封其特进开府贺拔伏恩为郜国公其余官爵各有差戊午高延宗僭即伪位改年德昌己未军次并州庚申延宗拥兵四万出城抗拒帝率诸军合战齐人退帝乘胜逐北率千余骑入东门诏诸军绕城置阵至夜延宗率其众排阵而前城中军却人相蹂践大为延宗所败死伤略尽
答案：嗟尔庶士，胡宁自弃。或我之将卒，逃彼逆朝，无问贵贱，皆从荡涤。善求多福，无贻后悔。玺书所至，咸使闻知。

　　自是齐之将帅，降者相继。封其特进、开府贺拔伏恩为郜国公，其余官爵各有差。

　　戊午，高延宗僭即伪位，改年德昌。己未，军次并州。庚申，延宗拥兵四万出城抗拒，帝率诸军合战，齐人退，帝乘胜逐北，率千余骑入东门，诏诸军绕城置阵。至夜，延宗率其众排阵而前，城中军却，人相蹂践，大为延宗所败，死伤略尽